
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 475 

18 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση ορίων μονίμου καταφυγίου άγριας ζωής 


Τερπνής - Νικόκλειας Δήμων Νιγρίτας και Βισαλ- 
τίας Νομού Σερρών Περιφέρειας Κεντρικής Μακε¬ 
δονίας. 1 

Επικύρωση της 78/2001 απόφασης του Διοικητικού 
Συμβουλίου του Δημοτικού Αθλητικού Κέντρου Άρ¬ 
γους περί καταρτίσεως και ψηφίσεως του Ο.ΕΎ 
του Αθλητικού Κέντρου. 2 


ΑΠΟΦΑΣΕΙ Σ 

Αριθ.2138 (1) 

Τροποποίηση ορίων μονίμου καταφυγίου άγριας ζωής 

Τερπνής - Νικόκλειας Δήμων Νιγρίτας και Βισαλτίας 

Νομού Σερρών Περιφέρειας Κεντρικής Μακεδονίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπ’ όψη: 

1. Τις διατάξεις του Ν.Δ. 86/69 «Περί Δασικού Κώδικος». 

2. Τις διατάξειςτου Ν.Δ. 996/71 «Περί αντικαταστάσεως 

και συμπληρώσεως διατάξεων τινών του Νομοθετικού 
Διατάγματος 86/69 «Περί Δασικού Κώδικος» και κωδικο- 
ποιήσεως. 

3. Τις διατάξειςτου Ν. 177/75 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69». 

4. Το άρθρο 57, τροποποίηση και συμπλήρωση διατάξε¬ 
ων του Ν.Δ. 86/69 «Δασικός Κώδιξ» (ΦΕΚ 7 Α'), του Ν. 
2637/98 «Σύσταση Οργανισμού Πιστοποίησης κ.λπ.», 
(ΦΕΚ200 Α'/1996), με το οποίο τροποποιήθηκαντα άρθρα 
253 και 254του Ν.Δ. 86/69, όπως αυτά αντικαταστάθηκαν 
από τα άρθρα 3 και 4 του Ν. 177/75 (ΦΕΚ 205 Α'). 

5. Την 414 985/29.11.85 (ΦΕΚ 757/Β'/18.12.1985) κοινή 
απόφαση των Υφυπουργού Εθνικής Οικονομίας και Ανα¬ 
πληρωτή Υπουργού Γεωργίας «Μέτρα διαχείρισης της 
άγριας πτηνοπανίδας», όπως αυτή τροποποιήθηκε με τις 
366599/16.12.96 (ΦΕΚ 1188/Β731.12.90) και 294283/ 


23.12.97 (ΦΕΚ68/Β74.2.98), κοινές αποφάσεις των Υπουρ¬ 
γών Εθνικής Οικονομίας και Γεωργίας. 

6. Την 88584/2616/25.6.1987 απόφαση του Υπ. Γεωρ¬ 
γίας για την «Ίδρυση μονίμου καταφυγίου θηραμάτων 
Τερπνής - Νικόκλειας Ν. Σερρών». 

7. Την 4817/14.6.1999 απόφαση Γ ενικού Γ ραμματέα Πε¬ 
ριφέρειας Κεντρικής Μακεδονίας με την οποία τροποποι¬ 
ήθηκαν τα όρια του ως άνω καταφυγίου. 

8. Τις 89880/1506/31.3.2000, 104269/4631/18.10.2000 
και 107959/5344/1.12.2000 εγκύκλιες διαταγές Υπ. Γ εωρ¬ 
γίας για την επανεξέταση των υπαρχόντων καταφυγίων, 
ώστε να αποσκοπούν όχι μόνο στην προστασία και αύξη¬ 
ση του πληθυσμού της άγριας ζωής αλλά και στην διατή¬ 
ρηση της βιολογικής ποικιλότητας ειδών πανίδας και χλω¬ 
ρίδας. 

9. Τις διατάξειςτου Ν. 2218/94 (ΦΕΚ90 Α') «Ίδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λπ.», όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 153 
Α'), «Συμπλήρωση διατάξεων για την Νομαρχιακή Αυτοδι¬ 
οίκηση κ.λπ.». 

10. Τις διατάξεις του Ν. 2503/97 (ΦΕΚ 107/Α') «Διοίκηση, 
Οργάνωση, Στελέχωσητης Περιφέρειας ... κ.λπ.». 

11. Την από 15.2.2002 έκθεση - εισήγηση του Δασολό¬ 
γου Χρ. Κόλτση με την οποία συμφωνεί το Δασαρχείο Νι¬ 
γρίτας με την 448/15.2.2002 αναφορά του για την ανάγκη 
τροποποίησης των ορίων του καταφυγίου άγριας ζωής 
Τερπνής - Νικόκλειας Περιφερείας Δήμων Νιγρίτας και 
Βισαλτίας του Νομού Σερρών της Περιφερείας μας, για 
τους λόγους που αναλυτικά αναφέρονται σ’ αυτήν. 

12. Την αριθ. 538/27.2.2002 σύμφωνη γνώμη της Δ/νσης 
Δασών Σερρών, αποφασίζουμε: 

1. Τροποποιούμε τα όρια του μονίμου καταφυγίου 
άγριας ζωής Τερπνής - Νικόκλειας Περιφερείας Δήμων 
Νιγρίτας και Βισαλτίας του Νομού Σερρών και ελαττώ¬ 
νουμε την έκταση του κατά 5.320 στρ. (από 18.820 σε 
12.500 στρέμματα). 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από τον Δασάρχη Νιγρίτας 
σχεδιάγραμμα, που επισυνάπτεται στην παρούσα, ορίζε¬ 
ται ως εξής: Αρχίζει από τη Δασική θέση (ΔΘ) «Γαλάζια 
Βρύση» ακολουθεί πορεία νότια επί του Δασικού δρόμου 
Άγιος Αθανάσιος-Χαλκιάδες μέχριτη διασταύρωση μετο 
δασικό δρόμο που έρχεται από Σαμαράδες, εκείθεν ακο- 

λουθεί πορεία με κατεύθυνση νοτιοανατολική και φθάνει 
στο ύψωμα στο εξωκλήσι «Άγιος Δημήτριος», απ’ όπου με 
την ίδια κατεύθυνση ακολουθεί δασικό δρόμο μέχρι να 
συναντήσει το Ρέμμα Σεβάστιας όπου και τα όρια των δύο 
Νομών Σερρών - Θεσσαλονίκης (ανατολικό όριο). Ακο¬ 
λουθώντας τα όρια των δύο νομών με κατεύθυνση δυτική 
φθάνουν στη Δ.Θ. «Μαύρη Πέτρα» ένθα και το τριγωνο¬ 
μετρικό 770 (νότιο όριο). 

Εκείθεν με κατεύθυνση προς Βορρά, ακολουθώντας τη 
ράχη, καταλήγει στη Δασική θέση «Πόρτες» (δυτικό 
όριο). Από τη θέση «Πόρτες» με πορεία Ανατολικά ακο¬ 
λουθούν το δασικό δρόμο και φθάνουν στη θέση «Αλώ¬ 
νια». Απάτη θέση «Αλώνια» ακολουθούν την ημιονική οδό 
«Αλώνια - Άσπρες Πέτρες». Εκείθεν κατερχόμενα βορειο¬ 
ανατολικά ακολουθώντας το ρέμμα φθάνουν στη Δ.Θ. 
«Γαλάζια Βρύση» (βόρειο όριο) όπου και η αφετηρία. 

3. Εντός του καταφυγίου άγριας ζωής απαγορεύεται 
επ’ αόριστον η Θήρα κάθε θηράματος και κάθε είδους 
άγριας πανίδας, η σύλληψη κάθε είδους της άγριας πανί¬ 
δας για μη ερευνητικούς σκοπούς, η καταστροφή των ζω¬ 
ντανών φυτοφρακτών, η αμμοληψία, η αποστράγγιση και 
αποξήρανση ελωδών εκτάσεων, η ρύπανση των υδατικών 
πόρων και η ένταξη έκτασης καταφυγίου άγριας ζωής σε 
πολεοδομικό ή ρυμοτομικό σχεδίασμά. Η εκτέλεση έρ¬ 
γων η εργασιών και ιδίως, αλιευτικά έργα, έργα αναδα¬ 
σμού, τουριστικές και βιομηχανικές εγκαταστάσεις, κα¬ 
τασκηνώσεις, λατομεία, μεταλλεία και δρόμοι εκτελού- 
νται αφού προηγουμένως έχει υποβληθεί μελέτη 
περιβαλλοντικών επιπτώσεωντύπου Α' και έχει χορηγηθεί 
έγκριση περιβαλλοντικών όρων. Κατ’ εξαίρεση επιτρέπε¬ 
ται η σύλληψη ειδών της άγριας πανίδας και η μεταφορά 


τους προς εμπλουτισμό άλλων καταλλήλων περιοχών μό¬ 
νο από τη Δασική Υπηρεσία. Με απόφασή μας, που θα δη- 
μοσιευθεί στην Εφημερίδα της Κυβερνήσεως, μπορεί να 
απαγορευτεί ή να τεθούν όροι ή περιορισμοί στην άσκη¬ 
ση της αλιείας, γεωργίας, βοσκής, υλοτομίας, χρήσης 
των φυτοπροστατευτικών προϊόντων και της συλλογής 
και κοπής αρωματικών, βαφικών, αρτυματικών, μελισσο¬ 
κομιών και ανθοκομικών - διακοσμητικών φυτών για 
εμπορικούς σκοπούς. 

4. Η τήρηση της παρούσης ανατίθεται στα όργανα της Δα¬ 
σικής Υπηρεσίας, της Ελληνικής Αστυνομίας, της Αγροφυ¬ 
λακής τους Δημοτικούς και Κοινοτικούς υπαλλήλους (άρ¬ 
θρο 289παρ. 1 Ν.Δ. 86/69) και τις Κυνηγετικές Οργανώσεις, 
οι δε παραβάτες τιμωρούνται με τις ποινές που προβλέπο- 
νται από τις διατάξεις της Δασικής Νομοθεσίας (παρ. 9 και 
18του αρθ. 287 Ν.Δ. 86/69 και της αριθ. 414985/29.11.85 
(ΦΕΚ 757/Β718.12.85) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας», όπως αυτή 
τροποποιήθηκε και ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύσε- 
ώςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Μαρτίου 2002 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΚΛΤΑΦΥΓΙ 
ΚΛΙΜΑΚΑ: 1 


Υπάρχοντά όρια καταφυγίου 
Προτεινομενα όρια 
Ορια καταφυγίου Λαγγαδα 

Ορια Δασαρχείου Νιγρίτας 
ΝΙΓΡΙΤΑ 15-2-2002 

Αριθ. 2608 (2) 

Επικύρωση της 78/2001 απόφασης του Διοικητικού Συμ¬ 
βουλίου του Δημοτικού Αθλητικού Κέντρου Άργους 
περί καταρτίσεως και ψηφίσεως του Ο.Ε.Υ του Αθλη¬ 
τικού Κέντρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Των άρθρων 1 και 27 του Ν. 2503/97 «Διοίκηση, Ορ¬ 
γάνωση και στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις 
Φ.Ε.Κ 107/Α730.5.97». 

β) Του άρθρ. 14 του Ν. 2880/2001 (ΦΕΚ9/Α/2001) με το 
οποίο προστέθηκε το άρθρ. 26Α μετά το άρθρο 26 του Π. 
Δ/τος 410/95 (ΦΕΚ231/Α'). 

γ) Του άρθρ. 12 του Ν. 1188/81 «Κώδικας Προσωπικού 
Τοπικής Αυτοδιοίκησης», όπως αυτό αντικαταστάθηκε με 
το άρθρ. 26 του Ν. 1832/89 (ΦΕΚ54 Α) και με το άρθρ. 8 
του Ν. 2307/95 «Τροποποίηση νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις»(ΦΕΚ 113/Α/95). 

δ) Των άρθρων 34, 35 και 36 του Ν.2190/94 «Σύσταση 
ανεξάρτητης Αρχής για την επιλογή προσωπικού και ρύθ¬ 
μιση θεμάτων» (ΦΕΚ28/Α/3.3.94). 

ε) Του άρθρ. 29Ατου Ν. 1558/85, το οποίο προστέθηκε 
με το άρθρ. 27 του Ν. 2081/92 και αντικαταστάθηκε με το 
άρθρ.1 παρ. 20 του Ν. 2469/97 «Περιορισμός και βελτίω¬ 
ση αποτελεσματικότητας των Κρατικών δαπανών και άλ¬ 
λες διατάξεις» (ΦΕΚ38/Α/97). 

2. Την 10407/31.12.97 απόφαση του Γενικού Γραμμα¬ 
τέα της Περιφέρειας Πελοποννήσου περί αναθέσεως αρ¬ 
μοδιοτήτων και ασκήσεως αυτών κατ’ εντολή του στον Δι¬ 
ευθυντή Τοπικής Αυτοδιοίκησης και Διοίκησης Ν.Αργολί¬ 
δας και στους Προϊσταμένους των Τμημάτων της 
Υπηρεσίας αυτής (ΦΕΚ55/Β/3.6.98). 

3. Την 3143/30.3.2001 απόφαση του Γενικού Γραμματέα 
Περιφέρειας Πελοποννήσου περί συστάσεως «Δημοτικού 
Αθλητικού Κέντρου Άργους» (ΦΕΚ633/Β/28.5.2001). 

4. Την 78/2001 απόφαση του Διοικητικού Συμβουλίου 
του Δημοτικού Αθλητικού Κέντρου Άργους περί «καταρ¬ 
τίσεως και ψηφίσεως του Οργανισμού Εσωτερικής Υπη¬ 
ρεσίας του Αθλητικού Κέντρου». 

5. Την 294/2001 απόφαση του Δημοτικού Συμβουλίου 
Άργους. 

6. Το 1/28.2.2002 πρακτικό του Υπηρεσιακού Συμβουλί¬ 
ου υπαλλήλων Ο.Τ.Α. Νομού Αργολίδας στο οποίο διατυ¬ 
πώνεται η γνώμη για την κατάρτιση του Ο.Ε.Υ του Δημο¬ 
τικού Αθλητικού Κέντρου Άργους, αποφασίζουμε: 

Επικυρώνουμε την 78/2001 απόφαση του Διοικητικού 
Συμβουλίου του Δημοτικού Αθλητικού Κέντρου Άργους, 
ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΑΘΛΗΤΙΚΟΥ ΚΕΝΤΡΟΥ ΑΡΓΟΥΣ 

Άρθρο Ιο 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΔΗ Μ ΟΤΙ ΚΟΥ ΧΩΡΟΥ ΑΘΛΗΣΗΣ 

Οι Υπηρεσίες του Δημοτικού χώρου Άθλησης λειτουρ¬ 
γούν σε ΕΠΙΠΕΔΟ ΤΜΗΜΑΤΟΣ ΜΕ ΜΗ ΑΥΤΟΤΕΛΗ ΓΡΑ¬ 
ΦΕΙΑ: 


Α) Διοικητικών και Οικονομικών Υπηρεσιών. 

Β) Συντήρησης και Κατασκευής Αθλητικών Εγκαταστά¬ 
σεων. 

Γ) Αθλητικών και Πολιτιστικών Δραστηριοτήτων. 

Άρθρο 2ο 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΜΗΜΑΤΟΣ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω¬ 
ση με προσωπικό του Τμήματος και για την απόδοση των 
προγραμμάτων Αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας του Δημοτικού Αθλητικού Κέντρου. 

4. Έχει την ευθύνη για την ομαλή λειτουργία, τάξη και 
καθαριότητα του Δημοτικού Αθλητικού Κέντρου σε θέμα¬ 
τα συντήρησης - καθαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας προπονήσεως Αθλητικών Σωματείων. 

8. Σε συνεννόηση με το συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

9. Εισηγείται στο Διοικητικό Συμβούλιο για τη παραχώ¬ 
ρηση των εγκαταστάσεων για τη διεξαγωγή Αθλητικών 
και Πολιτιστικών εκδηλώσεων. 

10. Ενημερώνειτη Διοίκηση γιατις ελλείψεις διαφόρων 
αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις Αθλητικές εγκαταστά¬ 
σεις που περιβάλλουν το Δημοτικό Αθλητικό Κέντρο. 

12. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
την άμεση μεταφορά σε ανάλογο Νοσοκομείο όσων 
έχουν ανάγκη. 

13. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

Άρθρο 3ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 

1. Χειρίζεται τα θέματα που έχουν σχέση με τους εργα¬ 
ζόμενους στο Δημοτικό Αθλητικό Κέντρο. 

2. Τηρεί ενημερωμένους με όλα τα απαραίτητα στοιχεία 
τους Υπηρεσιακούς Φακέλους - Προσωπικά Μητρώα των 
εργαζομένων στο Δημοτικό Αθλητικό Κέντρο. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό Αθλητικό Κέντρο. 

4. Καθορίζει το μηνιαίο πρόγραμμα εργασίας του προ¬ 
σωπικού που εργάζεται με βάρδιες. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σε ότι αφορά τους εργαζομένους 
στο Δημοτικό Αθλητικό Κέντρο εισηγούμενο ανάλογα στο 
Διοικητικό Συμβούλιο. 

6. Εγκρίνει τις άδειες των εργαζομένων του Δημοτικού 
Αθλητικού Κέντρου 

7. Ελέγχει τις παρουσίες των εργαζομένων και ενημε¬ 
ρώνει το Διοικητικό Συμβούλιο για κάθε απουσία ή ανω¬ 
μαλία. 

8. Φροντίζει για την έγκαιρη σύνταξη, αναμόρφωσητου 

ετησίου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
Ο.Τ.Α καθώς και την έγκαιρη σύνταξη και υποβολή του 
ετησίου Απολογισμού. 

9. Παρακολουθεί την κίνηση Εσόδων - Εξόδων του Δη¬ 
μοτικού Αθλητικού Κέντρου κατά τομέα δραστηριότητας 
και ενημερώνει έγκαιρα τις ενδιαφερόμενες υπηρεσίες 
και το Διοικητικό Συμβούλιο. 

10. Προσδιορίζει τις τακτικές ανάγκες του Δημοτικού 
Αθλητικού Κέντρου σε ετήσια βάση και προβαίνει στην 
προμήθεια διαφόρων υλικών. 

11. Διενεργεί διαγωνισμό για εκμισθώσεις, προμήθειες 
που αφορούν το Δημοτικό Αθλητικό Κέντρο σύμφωνα με 
τις διατάξεις που ισχύουν για τα Ν.Π.Δ.ΔτωνΟ.Τ.Α. 

12. Φροντίζει για τη σύνταξη, προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
Δημοτικού Αθλητικού Κέντρου. 

14. Φροντίζει για τη μισθοδοσία και λοιπές παροχές 
στους εργαζόμενους. 

15. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρτοσήμου, 
Ι.Κ.Α κ.λπ. σύμφωνα με τις ισχύουσες διατάξεις των 
Ο.Τ.Α. 

16. Παραλαμβάνει και φυλάσσει το υλικό που προορίζε¬ 
ται για το Δημοτικό Αθλητικό Κέντρο. 

17. Φροντίζει για τη διανομή υλικού σύμφωνα με τον 
προορισμό τους. 

18. Προβαίνει στην καταστροφή και εκποίηση του άχρη¬ 
στου υλικού. 

19. Τηρεί τα απαιτούμενα βιβλία κ.λ.π σύμφωνα με τις 
διατάξεις περί Ν.Π.Δ.Δτων Ο.Τ.Α. 

20. Συνεργάζεται με τα άλλα γραφεία για θέματα συ- 
ναρμοδιότητας. 

21. Έχει την δυνατότητα να εξουσιοδοτήσει εγγράφως 
κάποιον υπάλληλο του γραφείου για τη διεκπεραίωση 
οποιοσδήποτε εργασίας. 

Άρθρο 4ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΣΥΝΤΗΡΗΣΗΣ ΚΑΙ 

ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 

1. Εισηγείται στο Διοικητικό Συμβούλιο για την εκτέλε¬ 
ση, συντήρηση ή κατασκευή έργων και υπολογίζει τις 
απαιτούμενες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων 
ή Εμπειροτέχνη, όπως προβλέπεται από τις σχετικές δια¬ 
τάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεται για τη φύλαξη, συντήρηση, επισκευή του 
υλικού και μέσων εξοπλισμού του Δημοτικού Αθλητικού 
Κέντρου. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά με την προμήθεια 
σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματος και εισηγείται σχετικά στο Διοι¬ 
κητικό Συμβούλιο. 


8. Φροντίζει για την αναζήτηση των απαιτουμένων στα¬ 
τιστικών στοιχείων για ότι αφορά τη συντήρηση των εγκα¬ 
ταστάσεων και του υλικού. 

9. Συνεργάζεται με το άλλο γραφείο για θέματα συναρ- 
μοδιότητας. 

10. Φροντίζει και έχει την ευθύνη για τη συντήρηση 
όλων των εγκαταστάσεων 

Του Δημοτικού Αθλητικού Κέντρου και συγκεκριμένα: 

- των κτιριακών εγκαταστάσεων 

- των ηλεκτρολογικών εγκαταστάσεων 

-των υδραυλικών και θερμοϋδραυλικών εγκαταστάσεων 

- των υπαίθριων εγκαταστάσεων 

- των ξυλουργικών εγκαταστάσεων 

- της πισίνας 

- των χλοοταπήτων 

- των κήπων - παρτεριών 

- κλάδεμα, κόψιμο χόρτων, λίπανση, ψεκασμούς, σκάψιμο 

11. Την ευθύνη της χάραξης γραμμών σε οποιοδήποτε 
αγωνιστικό χώρο έχει το εν λόγω τμήμα. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων, τότε την εργασία αυτή κάνει το εν λόγω τμή¬ 
μα. Μόνο στην περίπτωση που οι γραμμές φαίνονται και 
απλώς χρειάζονται φρεσκάρισμα για το συγκεκριμένο 
αγώνα ποδοσφαίρου, τότε το φρεσκάρισμα γίνεται από 
τον υπάλληλο κλάδου ΥΈ Γεν. Καθηκόντων Εργάτη, που 
έχει υπηρεσία στο γήπεδο αυτό. 

13. Φροντίζει για τη συντήρηση και τον καθαρισμό της 
πισίνας σε καθημερινή βάση, παρακολουθείτην καταλλη¬ 
λότητα του νερού (ΡΗ και χλωρίου) και αποστέλλει δείγ¬ 
ματα νερού για μικροβιολογικό έλεγχο σύμφωνα με τον 
κανονισμό λειτουργίας του Νομικού Προσώπου Δημοσί¬ 
ου Δικαίου του Δημοτικού Αθλητικού Κέντρου. 

14. Όταν γίνεται η ετήσια συντήρηση του Κολυμβητηρί¬ 
ου αυτό θα παραμένει κλειστό κατά την διάρκεια των ερ¬ 
γασιών. 

15. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών Σωματείων. 

Κάθε εργασία, τροποποίηση, αλλαγή, επέκταση μηχα¬ 
νολογικού, ηλεκτρολογικού, υδραυλικής εγκατάστασης 
του σχεδίου του Δημοτικού Αθλητικού Κέντρου γίνεται 
σύ μφωνα με τις διατάξεις του Π .Δ 410/95 (Δ. Κ. Κ.). 

Μία φορά το χρόνο τουλάχιστον θα πρέπει να υπάρχει 
έλεγχος λειτουργίας των μηχανολογικών εγκαταστάσε¬ 
ων από αρμόδιο μηχανικό της Τεχνικής Υπηρεσίας του 
Δήμου και ελλείψει αυτής από την αρμόδια υπηρεσία της 
Περιφέρειας. 

Όπου λειτουργούν καυστήρες, λέβητες, ΒΟΙΕΕΒ υπο¬ 
χρεωτικά θα γίνεται συντήρηση τουλάχιστον δύο φορές 
το χρόνο α) είτε από υπάλληλο αντίστοιχης ειδικότητας β) 
είτε από ειδικό ιδιωτικό συνεργείο συντήρησης και θα δια¬ 
κόπτεται η λειτουργία του Κολυμβητηρίου ή του Γυμνα- 
στηρίου μετά από εισήγηση του αρμοδίου υπαλλήλου. 

Άρθρο 5ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΑΘΛΗΤΙΚΩΝ ΚΑΙ 
ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άθλησης. 

2. Διοργάνωση αθλητικών και πολιτιστικών δραστηριο¬ 
τήτων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγή αυτών. 

4. Συντονισμός, παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

5. Συνεργασία με τα αθλητικά Σωματεία και Συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

6. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα που 
υλοποιεί το Νομικό Πρόσωπο, με σκοπό τη διάδοση και 
την ανάπτυξη του αθλητικού πνεύματος σε όλους τους 
δημότες. 

7. Μεριμνά για την καλή λειτουργία των αιθουσών γυ¬ 
μναστικής και των χώρων άθλησης. 

8. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Αθλητικού Κέ¬ 
ντρου (διοργάνωση συνεντεύξεων τύπου, προετοιμασία 
και επιμέλεια αρθρογραφίας, συνεργασία με Μ.Μ.Εκ.λπ.) 

9. Ενημέρωση του κοινού πάνω στην αποστολή και τις 
εκδηλώσεις του Νομικού Προσώπου και προβολή τους με 
κάθε πρόσφορο μέσο. 

10. Μεριμνά για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές (προγράμματα αφίσες κ.λπ.). 

ΚΑΤΗΓΟΡΙΑ Π.Ε 


Άρθρο 6ο 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΑΘΛΗΤΙΚΟΥ ΚΕΝΤΡΟΥ ΑΡΓΟΥΣ - 
ΝΟΜΟΥ ΑΡΓΟΛΙΔΑΣ 

Οι προηγούμενες αρμοδιότητες των επιμέρους γρα¬ 
φείων και του Προϊσταμένου θεωρούνται ως η γενική πε¬ 
ριγραφή του ρόλου τους και αποτελούντο βασικό πλαίσιο 
λειτουργίας τους. Λεπτομερέστερες περιγραφές αρμο¬ 
διοτήτων μπορούν να γίνουν με τη σύνταξη κανονισμών ή 
εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της υπηρεσίας, οι 
αρμοδιότητες των υπευθύνων γραφείων και οι θέσεις ερ¬ 
γασίας κάθε γραφείου, η ανάθεση καθηκόντων και οι πε¬ 
ριγραφές καθηκόντων των υπαλλήλων καθώς και οποια¬ 
δήποτε άλλη εσωτερική διαδικασία διοίκησης ή λειτουρ¬ 
γίας του Νομικού Προσώπου ορίζονται με αποφάσεις του 
Προέδρου του Διοικητικού Συμβουλίου ή καθορίζονται με 
ειδικούς Κανονισμούς λειτουργίας που συντάσσονται με 
απόφαση του Προέδρου μετά από εισήγηση του αρμοδί¬ 
ου προϊσταμένου. 

Άρθρο 7ο 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 

- Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους Βαθμούς Δ' (εισαγωγικός), Γ', Β', και Α' (κατα¬ 
ληκτικός). 

-Οι θέσεις της κατηγορίας Υ.Ε κατατάσσονται στους 
βαθμούς: Ε' (εισαγωγικός), Δ', Γ' και Β' (καταληκτικός). 

- Τα προσόντα διορισμού των θέσεων περιγράφονται 
στα Π. Δ/τα 50/2001,37α/87 και 22/90. 


ΚΛΑΔΟΣ 


ΠΡΟΒΛΕΠΟΜΕΝΕΣ 

ΘΕΣΕΙΣ 

ΘΕΣΕΙΣ 

ΚΑΛΥΦΘΕΙΣΕΣ 

Π.Ε 

Α)ΔΙΟΙΚΗΤΙΚΟΣ 

ΟΙΚΟΝΟΜΙΚΟΣ 

Β) ΚΑΘΗΓΗΤΩΝ 
ΦΥΣ.ΑΓΩΓΗΣ 

ΣΥΝΟΛΑ 

1 

1 

2 







ΚΑΤΗΓΟΡΙΑ Τ.Ε 


ΚΛΑΔΟΣ 


ΠΡΟΒΛΕΠΟΜΕΝΕΣ 

ΘΕΣΕΙΣ 

ΘΕΣΕΙΣ 

ΚΑΛΥΦΘΕΙΣΕΣ 


α)ΤΕΧΝΟΛΟΓΩΝ 

ΜΗΧΑΝΟΛΟΓΩΝ 

1 


Τ.Ε 

Β)ΗΛΕΚΤΡΟΛΟΓΩΝ 

1 

1 


γ)ΝΟΣΗΛΕΥΤΩΝ 

2 



ΣΥΝΟΛΑ 

4 

1 

ΚΑΤΗΓΟΡΙΑ Δ.Ε 


ΚΛΑΔΟΣ 


ΠΡΟΒΛΕΠΟΜΕΝΕΣ 

ΘΕΣΕΙΣ 



ΘΕΣΕΙΣ 

ΚΑΛΥΦΘΕΙΣΕΣ 

Δ.Ε 

ΔΙΟΙΚΗΤΙΚΩΝ/ 




ΓΡΑΜΜΑΤΕΩΝ 

2 

1 


ΤΕΧΝΙΚΩΝ 




α) Υδραυλικού 

2 



β) Μηχαν/των 

1 



γ) Συντηρητών 



Δ.Ε 

κτιρίων 

4 

3 


δ) Κηπουρού 

2 

2 


ε) Ηλεκτρολόγων 

1 

1 


ΣΥΝΟΛΑ 

12 

7 


ΚΑΤΗΓΟΡΙΑ Υ.Ε 


ΚΛΑΔΟΣ 


ΠΡΟΒΛΕΠΟΜΕΝΕΣ 

ΘΕΣΕΙΣ 

ΘΕΣΕΙΣ 

ΚΑΛΥΦΘΕΙΣΕΣ 

Υ.Ε 

α) ΦΥΛΑΚΩΝ 
β) ΓΕΝΙΚΩΝ 
ΚΑΘΗΚΟΝΤΩΝ 

3 

3 


Υ.Ε 

α) ΠΡΟΣΩΠΙΚΟ 
ΚΑΘΑΡΙΟΤΗΤΑΣ 

ΚΟΙΝ. ΧΩΡΩΝ 

6 



β) ΚΑΘΑΡΙΣΤΗΣ 

ΠΙΣΙΝΑΣ 

2 



ΣΥΝΟΛΑ 

14 



ΕΠΟΧΙΑΚΟ ΠΡΟΣΩΠΙΚΟ 

Προβλέπονται δέκα (10) θέσεις διαφόρων ειδικοτήτων 
για την αντιμετώπιση εποχιακών, παροδικών ή πρόσκαι¬ 
ρων αναγκών (άρθρο 12 Ν.2503/97). 

Άρθρο 8ο 

ΠΡΟΪΣΤΑΜΕΝΟΣ ΤΜΗΜΑΤΟΣ 

Ο Προϊστάμενος του τμήματος προέρχεται από τους 
κλάδους: 

- Π.Ε Διοικητικών - Οικονομικών και ελλείψει αυτού 

- Τ.Ε Τεχνολόγων Μηχανικών και ελλείψει αυτού 

- Δ.Ε Διοικητικών / Γραμματέων σύμφωνα με τις διατά¬ 
ξεις του Ν.2190/94. 


Άρθρο 9ο 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 10ο 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους εξήντα εκατομμύρια 

δρχ (60.000.000) περίπου, γιατα επόμενα έτη το ύψος της 
δαπάνης δεν μπορεί να προσδιοριστεί. 

Άρθρο 11ο 

Η ισχύς του παρόντος Οργανισμού Εσωτερικής Υπηρε¬ 
σίας αρχίζει από τη δημοσίευσή του στην Εφημερίδα της 
Κυβέρνησης. 

Το προσωπικό που υπηρετεί κατά την δημοσίευση του 
παρόντος εντάσσεται στις θέσεις του Οργανισμού Εσω¬ 


τερικής Υπηρεσίας που έχουν υποχρεωτικά δημιουργη- 
θείγιαυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 27 Μαρτίου 2002 

Με εντολή Γενικού Γραμματέα Περιφέρειας 
Ο Διευθυντής 
Γ. ΠΑΠΑΓΕΩΡΓΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




